Diari Oficial de la Generalitat Valenciana


Sumari del DOGV 1478, del 06-02-1991 (1991/800689)

ORDRE de 23 de gener de 1991, del Conseller d'Obres Públiques, Urbanisme i Transports, per la qual es fa pública la convocatòria d'ajudes a ens locals per a l'execució d'obres en matèria de proveïment d'aigües, sanejament i defensa contra avingudes.
---------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/01/23/(1)/dof/vci/html**

### Dades del document

Número de DOGV
:   1478

Data del DOGV
:   06-02-1991

Secció del DOGV
:   DISPOSICIONS GENERALS

Número del document
:   1991/800689


Data del document
:   23-01-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Ordre de 23 de gener de 1991, del Conseller d'Obres Públiques, Urbanisme i Transports, per la qual es fa pública la convocatòra d'ajudes a ens locals per a l'execució d'obres en matèria de proveïment d'aigües, sanejament i defensa contra avingudes.  
Dins dels crèdits assignats als corresponents programes pressupostaris, la Conselleria d'Obres Públiques, Urbanisme i Transports ha realitzat una previsió per a obres de baix pressupost la iniciativa i l?execució de les quals estarà a càrrec de les corporacions locals de la Comunitat Valenciana en matèria de proveïment d'aigua, sanejament i defensa contra avingudes.  
Amb aquesta finalitat, i segons les atribucions que em confereixen els articles 35.e) i 44 de la Llei 5/83 de la Generalitat Valenciana, de 30 de desembre, de Govern Valencià, en compliment dels principis de publicitat, concurrència i objectivitat que han de regir la concessió de les transferències de capital.  
ORDENE:  
Article 1r.  
Que es convoquen els ens locals de l?àmbit territorial de la Comunitat Valenciana a sol·licitar subvencions per a obres de baix pressupost la iniciativa i l?execució de les quals estiga a càrrec de les corporacions locals de la Comunitat Valenciana en matèria de proveïment d'aigua, sanejament i defensa contra avingudes.  
Les ajudes esmentades s?atorgaran en els termes previstos en aquesta ordre i la seua concessió, segons la quantia, se sotmetrà als requisits que a l?efecte preveja la normativa vigent.  
Article 2n.  
Les subvencions que aquesta ordre convoca i regula seran concedides, sempre que hi haja crèdit disponible a tal efecte, fins el 30 de setembre de 1991.  
El total de la quantia de les subvencions és de 400 milions de pessetes.  
La línia de subvenció 701/000/91 del programa 512.10 dels pressupostos de la Generalitat Valenciana per a 1991.  
Article 3r  
Les sol·licituds es confeccionaran d?acord amb el model que figura com a annex i hauran d?adreçar-se al Director General d'Obres Públiques, av. Blasco Ibáñez, 50, 46623 València, en un exemplar triplicat, fent-hi constar els punts següents:  
a) Ens local que el sol·licita.  
b) Obra que s'ha de realitzar i pressupost d'aquesta.  
c) Justificació de la necessitat d'escometre l'execució d'aquesta . obra, segons criteri de concessió de l'article 6.  
d) Import de la subvenció que se sol·licita, amb indicació dels percentatges de finançament i de les fonts d'on la corporació local pensa obtenir el crèdit de la part que no se subvencione.  
Juntament amb aquest document s'haurà d'adjuntar, obligatòriament, la documentació següent:  
A) Acord plenari de l?òrgan corresponent en què s'incloguen els aspectes següents:  
1) Facultar el president de l?entitat local de què es tracte per a sol·licitar de la Conselleria d'Obres Públiques, Urbanisme i Transports l'ajuda que calga per a l?execució de les obres que es vol que siguen subvencionades i per a subscriure tots aquells documents que puguen derivar-se de l?execució d'aquesta.  
2) Compromís de la corporació local del finançament i posterior pagament de la part de l?import no subvencionat. Tot això segons les quantitats reflectides en el projecte tècnic o memòria valorada d'aquesta, segons escaiga.  
3) Compromís que l?execució de l?obra s'ajustarà al que preveu el projecte tècnic o memòria valorada, segons el cas, i també que s?efectuarà l?efectiva tramitació de l?expedient de contractació i que aquest es resumirà segons que disposa la normativa del règim local d?aplicació directa i, supletòriament, segons que preveu la Llei de Contractes de l?Estat i el seu reglament amb totes les seues modificacions, especialment les d'actualització de la normativa comunitària europea. .  
Sense perjudici del que disposa el paràgraf precedent, la corporació local subvencionada podrà, en el cas que la quantia de la subvenció no li permeta escometre efectivament l'execució de l'obra, renunciar a l'acord establert en favor seu en el termini inexorable dels 10 dies hàbils següents al de la recepció de la notificació de l'esmentat acord. En aquest cas, la Conselleria d'Obres Públiques, Urbanisme i Transports efectuarà les gestions que calguen per alliberar el crèdit disposat. Aquesta comunicació s'adreçarà, així mateix, al Director General d'Obres Públiques.  
4) Compromís d'informar a la Divisió de Recursos Hidràulics de la Direcció General d'Obres Públiques d'aquesta conselleria de la tramitació i adjudicació de l?expedient contractual segons s'ha disposat en el paràgraf precedent.  
5) Manifestació expressa que es coneix i accepta que la quantitat amb què la conselleria pogués subvencionar no es veurà incrementada per cap motiu i el finançament i el pagament estaran, conseqüentment, a càrrec de l'entitat local beneficiària de l'addicional que calga i també, en el cas contrari d'obres adjudicades a la baixa, l'aportació de la Conselleria d'Obres Públiques, Urbanisme i Transports es reduiria en la mateixa quantia que aquesta.  
6) Manifestació expressa que es coneixen i accepten tots els requisits que s'estableixen en aquesta ordre i també que l'incompliment d'aquests facultarà la Conselleria d'Obres Públiques, Urbanisme i Transports per a revocar la subvenció concedida, cosa que implicarà l?obligació de tornar les quantitats que s'haguessen pogut percebre per l'entitat beneficiària.  
B) Memòria valorada o projecte tècnic de l'obra que es vol subvencionar, d'acord amb els límits quantitatius que a l'efecte establesca en cada moment la vigent Llei de Pressupostos de la Generalitat Valenciana.  
Si es tractés d'obres per a les quals, fos exigible l'aportació del projecte tècnic, aquest haurà de ser informat favorablement per l'Oficina de Supervisió de Projectes de la Conselleria d'Obres Públiques, Urbanisme i Transports.  
é) Programa o calendari de terminis d'execució de l'obra (no de dates) que s'ha de comptar des del moment de la recepció de la notificació de la resolució de la concessió de la subvenció que al seu torn haurà de garantir que l'obra s'executa en l?exercici de 1991.  
L?esmentat calendari serà elaborat per un tècnic competent de la corporació local i subscrit pel seu president.  
D) Dades d'identificació fiscal i bancaris de l'entitat sol·licitant tals com: nombre de compte al qual es vol que es facen les transferències, en el cas de ser subvencionats, titular del compte, identificació de l'entitat bancària o caixa d'estalvis i domicili d'aquesta.  
Article 4t. Termini de presentació  
El termini de presentació de sol·licituds acabarà l?1 de setembre de 1991 i hauran de presentar-se en els corresponents registres generals de la Conselleria d'Obres Públiques, Urbanisme i Transports, situats en la seua seu central de l'av. Blasco Ibáñez, 50, de València i els serveis territorials de Castelló i Alacant, ubicats respectivament en el c. Navarra, 40, i l'av. Aguilera, 1.  
Article 5é. Pagament de la subvenció  
Les subvencions es faran efectives directament per aquesta conselleria en els termes següents:  
1. Un 60% de l?import d'aquesta es lliurarà immediatament, després de realitzada la concessió.  
2. Un 25% es pagarà després de l'aportació i la comprovació de la documentació acreditativa dels diners lliurat quan es va concedir la subvenció.  
3. El 15% restant es pagarà per la Generalitat quart la corporació local justifique el compliment del que s'ha convingut, bé siga l'execució de les despeses programades o la conclusió de l'obra.  
Article 6é. Criteris de concessió  
S'atindran preferentment aquelles sol·licituds que reunesquen en major mesura les característiques següents:  
1. Gravetat del problema mitjà en termes absoluts i relatius de la població afectada.  
2. Obres que complementen unes altres que ja s'han executat o que s?executen actualment.  
3. Urgència en atendre la necessitat.  
4. Capacitat financera i de gestió de la institució peticionària.  
5. Pressupost de l?obra.  
6. Atenció a la major part dels peticionaris.  
Article 7é.  
Els ens locals que en la convocatòria de l?Ordre de 10 d'abril de 1990 sol·licitaren subvenció i no va poder ser concedida per exhaurir-se la consignació pressupostària i la vulguen tornar a sol·licitar hauran només d?enviar la ratificació de l?escrit, sense adjuntar-hi cap altra documentació.  
Article 8é.  
Només amb la recepció de la notificació de la resolució de concessió de subvenció hi haurà prou per a perfeccionar els drets i les obligacions de les parts sense necessitat de posteriors formalitats.  
DISPOSICIO FINAL  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 23 de gener de 1991.  
El Conseller d'Obres Públiques, Urbanisme i Transports, EUGENIO BURRIEL DE ORUETA  
IL·LM. SR.  
 , DNI ,  
alcalde-president de l'ajuntament d , ( ),  
compareix davant vostè i us  
EXPOSA que publicada en el DOGV núm. , l?ordre de subvenció a ens locals en matèria de proveïment d'aigües, sanejament i defensa contra avingudes del Conseller d'Obres Públiques, Urbanisme i Transports, per la qual es fa pública la convocatòria de sol·licitud de subvencions de baix pressupost a ens locals, per a l?execució d?obres en matèria de proveïment d' aigües, sanejament i defensa contra avingudes, i que està facultat per la corporació municipal per a la gestió de totes les iniciatives provinents d'aquest procediment, declara:  
Obra que s'ha de realitzar:   
   
Pressupost   
Petició de subvenció ( %)   
Part de l?Ajuntament ( %) PTA  
A tal fi, s'hi adjunten els següents documents:  
Primer. Certificació de l'acord plenari pel que assumeix totes les responsabilitats incloses en l'ordre, en tots els seus punts, amb signatures i segells autèntics i en exemplar triplicat.  
Segon. Memòria valorada o projecte tècnic verificat pel servei tècnic d'aquest ajuntament, basat en la quantitat de la subvenció sol·licitada; en exemplar triplicat.  
Tercer. Programa o calendari de termini o terminis mensuals d'execució de l?obra, elaborat igualment pel citat servei tècnic, en exemplar triplicat .  
Quart. Dades d'identificació fiscal d?aquesta corporació, i també les de l?entitat bancària especificant el 'número de compte; en exemplar triplicat.  
Per tot això, us  
SOL·LICITA que, havent presentat aquest escrit dins del termini establert en la referida ordre, concedesca a aquest municipi la subvenció sol·licitada per a l?obra especificada més amunt, en la quantitat expressada.  
 , d de 1991  
IL.LM. SR. DIRECTOR GENERAL D'OBRES PUBLIQUES. València


Còpia Permalink ELI